
EXPUNEREA DE MOTIVE PRIVIND OPORTUNITATEA
PROIECTULUI DE HOTĂRÂRE

   Proiect de hotărâre privind prelungirea prin act adiţional,  pe o perioadă de 3 ani a contractului de închiriere nr. 133/1998, încheiat cu Biblioteca Județeană Timiș

	
	Prin cererea cu numărul SC2019-008633/08.04.2019, Biblioteca Județeană Timiș a solicitat prelungirea contractului de închiriere pentru spațiul situat  în imobilul din Timișoara str. C. Negruzzi, nr.1,  pentru desfășurarea activității.
	 Spațiul pentru care s-a solicitat prelungirea contractului de închiriere este situat într-un imobil din Timisoara, str.C. Negruzzi, nr.1 în suprafaţa de 274 mp,casă şi curte, acest spațiu  fiind anterior deținut tot de către Biblioteca Județeană Timiș, în baza contractului de inchiriere  nr.133/1998,  care expiră la data de 01.07.2019.   
Acest spațiu este înscris în cartea funciară nr.403882,top 6025, fiind în proprietatea Primariei Municipiului Timișoara, nefiind înregistrate sarcini pentru construcție.
Comisia de Analiză a Spaţiilor cu Altă Destinaţie decât aceea de locuinţă situate în imobile proprietatea Primăriei Timişoara, precum şi în proprietatea Statului Român în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 şi modificată prin HCLMT nr. 176/11.04.2019,  în şedinta din data de 09.05.2019 a aprobat prelungirea contractului de închiriere nr.133/1998  pe o perioadă de 3 ani. 
Precizăm faptul că, pe toată perioada contractuală, începând din anul 1998, Biblioteca Județeană Timiș, s-a comportat ca un bun chiriaş şi nu a înregistrat obligaţii fiscale restante la bugetul local.
 	Apreciem faptul că,  Proiectului  de hotărâre privind prelungirea prin act adiţional, pe o perioadă de 3 ani a contractului de închiriere nr.133/1998, încheiat cu Biblioteca Județeană Timiș, îndeplineşte condiţiile pentru a fi supus dezbaterii şi aprobării în plenul Consiliului Local al Municipiului Timişoara.

